SYNEX แจ๋ว! รายได้จากการขาย-บริการพุ่ง หนุนกำไร Q2/60 โต 86%
SYNEX แจ๋ว! รายได้จากการขาย-บริการพุ่ง หนุนกำไร Q2/60 โต 86.13% มาที่ 151.05 ล้านบาท จากปีก่อนมีกำไร 81.15 ล้านบาท ขณะที่ 6 เดือนแรกมีกำไร 299.66 ล้านบาท เพิ่มขึ้น 66.34% จากปีก่อนมีกำไร 180.15 ล้านบาท เตรียมปันผล 0.18 บ./หุ้น XD 22 ส.ค.60 กำหนดจ่ายเงิน 8 ก.ย.นี้
10 ส.ค. 2560

บริษัท ซินเน็ค (ประเทศไทย) จำกัด (มหาชน) หรือ SYNEX รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายและบริการ 8,249.92 ล้านบาท เพิ่มขึ้น 3,019.16 ล้านบาท หรือคิดเป็นร้อยละ 57.72 จากปีก่อนอยู่ที่ 5,230.77 ล้านบาท โดยภาพรวมของรายได้รวมมีการเติบโตขึ้นต่อเนื่องจากยอดขายของผลิตภัณฑ์ในทุกกลุ่มสินค้า
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.18 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.2560 ทั้งนี้ กำหนดจ่ายเงินปันผลในวันที่ 8 ก.ย.2560